open-index/open-wikipedia-markdown huggingface dataset:
Dmitrij Tursunov

dekstra|160px
**Dmitrij Tursunov** (cirile Дмитрий Турсунов) estas rusa tenisisto. Li naskiĝis  en Moskvo, do nun estas -jara. Ekde la jaro 2000 li estas tenisa profesiulo. Interalie li en 2007 kune kun la samlanda tenisistino Nadeĵda (Nadja) Petrova (Надежда Петрова) gajnis la internacian Hopman-Pokalon en Perto, Aŭstralio - en tiu turniro interkonkurencas la po plej bona vira kaj virina tenisistoj de ok naciaj teamoj.

Nun li vivas en Roseville, Kalifornio.

## Eksteraj ligiloj 
* oficiala retejo 

Kategorio:Tenisistoj de Rusio
Kategorio:Naskiĝintoj en Moskvo
Damaska pordego

eta|300px|Damaska pordego
**Damaska pordego** (, ''Ŝa'ar Ŝeĥem* "Pordo de Sikem", ‎, *Bab al-'Amud'' "Pordo de la Kolonoj") estas grava pordego en la Malnova Urboparto de Jerusalemo. Ĝi estis konstruita en 1542 de la Osmanida Imperio sub regado de Sulejmano la 1-a.

La pordego havas du turojn kun embrazuroj. Ĝi troviĝas en la enirejo de la araba merkato. En kontrasto kun la Pordo de Jafo, en la Damaska pordego, la ŝtuparoj malsupreniras ĝis la pordo.

## Eksteraj ligiloj 
* Holy Land Photos:"Damascus Gate" Fotoj de la Pordo de Damasco
* HD Virtual Tour of the Damascus Gate - December 2007 
* Holy Land Photos:"Damascus Gate"
* Israel Antiquities Authority

Kategorio:Pordegoj en Jerusalemo
Balleza

**Balleza** estas unu el la 67 komunumoj de la meksika subŝtato Chihuahua, kiu situas en norda Meksiko kun limo al Usono. Balleza mem ene de la subŝtato situas relative sude kun limo al subŝtato Durango. La ĉefurbo de la komunumo estas Mariano Balleza. La kodnumero de la komunumo laŭ la INEGI, do laŭ la nacia geografia instituto estas 08007.

## Geografio 
La komunumo havis en 2005 (lasta popolnombrado de la INEGI) 16235 loĝantojn. El tiuj estis 8294 viroj kaj 7941 virinoj. La komunumo havas surfacon de 7073,6&nbsp;km². La meza alteco (de la ĉefurbo) estas 1580 metroj super la marnivelo.

## Klimato 
En la komunumo jare falas averaĝe 469,9&nbsp;mm/m2 de precipitaĵo. La averaĝa jara temperaturo estas .

## Tempozono 
La komunumo, kiel la tuta subŝtato apartenas al la tempozono UTC -7 (Monta Tempo – Tiempo de la Montaña). Al tiu tempozono la subŝtato Chihuahua nur ŝanĝis en 1998. Antaŭe ĝi apartenis al la centra tempo (UTC -6).

## Sociogeografio 
En la jaro 1995 en la komunumo vivis 14429 personoj, pli aĝaj ol 5 jaroj. El tiuj 6061 personoj sciis paroli indiĝenan lingvon. Tio signifas ke 42,01 % de la loĝantaro en la koncerna jaro sciis paroli indiĝenan lingvon.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
* Balleza en *Enciclopedia de los Municipios de México* ()

Kategorio:Komunumoj de Chihuahua
Burunda balotado en la Nacian asembleon 2005

La **Burunda balotado en la Nacian asembleon en 2005** okazis la  2005 kaj estis parto de la Balotadoj en Burundo 2005, per kiuj demokratie renoviĝis la burunda potenco.

La  ĉi tiun balotadon partoprenis ĉ. 77 % registritaj elektantoj. Entute ĉio estis trankvile, nur en Buĵumburo okazis incidento, rezulte de kiu estis malgrave vundita soldato de la Naciaj defendaj fortoj. CNDD-FDD (Pierre Nkurunziza) ricevis 57,8 % voĉdonojn. La Fronto por la demokratio en Burundo ( *Front pour la démocratie du Burundi*; FRODEBU) ricevis 21,6 % voĉdonojn, la Unio por la nacia progreso ( *Union pour le Progrès national*; UPRONA) — 7,1 %, CNDD (Léonard Nyangoma) — 4,9 %, La Movado por rehabilito de la civitanoj-Rurenzangemero ( *Mouvement pour la Réhabilitation du Citoyen–Rurenzangemero*, MRC–Rurenzangemero) — 2,1 %. Post la fino de la kalkulado, la prezidanto Domitien Ndayizeye (la gvidanto de FRODEBU) publike gratulis Pierre Nkurunziza pro venko de lia partio. Por garantii la etnan (60/40) proporcion kaj virinan reprezentadon (30 %), post la fino de la kalkulado en la Nacian asembleon estis aldone kooptitaj 18 deputitoj (inkluzive de 3 tvaoj).

## Vidu ankaŭ 
* Balotadoj en Burundo 2005

## Eksteraj ligiloj 
* La rezultoj de la Burunda balotado en la Nacian asembleon 2005  

## Referencoj 
Kategorio:Balotadoj en Burundo 2005
Olivarba monto

La **Olivarba monto** (hebrea: הר הזיתים, Har HaZeitim) troviĝas en la valo Kidrono, oriente de Jerusalemo. En ĝi, laŭ la Biblio, Jesuo ofte preĝis, kaj eĉ tie li troviĝis kiam oni arestis lin pro la perfido de la disĉiplo Judaso.

La Olivarba monto estas konsiderata kiel unu el la plej sanktaj lokoj de la Sankta Lando. Tie troviĝas la preĝejoj de Getsemano, Pater Noster kaj Dominus Flevit.

La monto prenas la nomon de la olivarboj kiuj tie kreskas. Ĉe la piedoj troviĝas la Ĝardeno Getsemano, kie Jesuo restis dum la vizito al Jerusalemo, laŭ la tradicio. La Olivarba monto estas loko de multaj gravaj bibliaj okazintaĵoj. La romiaj soldatoj de la Deka Legio kampadis en la monto dum la sieĝado al Jerusalemo en la jaro 70&nbsp;p.&nbsp;K., kiu detruis la urbon kaj estigis la amasan foriron de judoj al diversaj tiamaj mondopartoj.
Ĉi tie ankaŭ troviĝas juda tombejo kun proksimume 150.000 enterigitoj. Inter la mortintoj troviĝas pluraj profetoj de la antaŭkrista epoko, rabenoj, reĝoj, filozofoj, verkistoj, politikistoj kaj aliaj elstaruloj de la juda historio.

La Juda Tombejo de la Olivarba Monto estas la plej malnova juda tombejo en la mondo. Ĝi estas ankaŭ la plej granda tombejo por judoj. La tombejo estas sur la Olivarba monto.

## Bildaro 

Jerusalem Dome of the rock BW 14.JPG|Panorama vido de Jerusalemo, ekde la Olivarba monto
Yad Avshalom.JPG|Jad Abŝalom
Jerusalem - Pyramide de Zacharie.jpg|Tombo de Zeĥarja
Hezir tomb.JPG|Tombo de Benei Hezir
Yad Avshalom PA180069.JPG|Kaverno de Jehoŝafat
Pelagia Grave 1.jpg|Tombo de Ĥulda
Enterance to the tomb of Hagai IMG 3392.JPG|Kaverno de la Profetoj
Tomb of Pharao's Daughter.JPG|Tombo de la filino de Faraono
City of david2.jpg|Silwan nekropolo
Jerusalem Church of all nations BW 7.jpg|Baziliko de la Nacioj
Church of Mary Magdalene1.jpg|Ortodoksa Preĝejo Sankta Maria Magdalena
Jerozolima, 23 X 2007 r., zachodnie zbocze Góry Oliwnej..JPG|Juda Tombejo de la Olivarba Monto
Kidron jerusalem (10).JPG|Centro de Jerusalemo de la Brigham Young
Siur wikipedia in Jerusalem 080608 57.JPG|Augusta Victoria Hospital

## Konstruaĵoj kaj monumentoj 
* Preĝejo Dominus Flevit
* Silwan nekropolo
Burunda senata balotado 2005

La **Burunda senata balotado en 2005** okazis la  2005 kaj finis formadon de la burunda parlamento.

La nerektan balotadon en la Senaton partoprenis 3 225 antaŭelektitaj konsilistoj de komunumoj. La Senato devis konsisti el 41 homoj: po 1 tucio kaj 1 hutuo de ĉiu el 17 provincoj, plus tri kooptitaj reprezentantoj de tvaoj, plus kvar eksaj prezidantoj de la lando, tio estas Jean-Baptiste Bagaza (PARENA), Pierre Buyoya (UPRONA), Sylvestre Ntibantunganya (FRODEBU) kaj Domitien Ndayizeye (FRODEBU). La kvoto por virinoj egalis al 30 %. 8 deputitoj estis kooptitaj por garantii laŭleĝajn proporciojn.

## Vidu ankaŭ 
* Balotadoj en Burundo 2005

## Referencoj 
Kategorio:Balotadoj en Burundo 2005
Burunda prezidanta balotado 2005

La **Burunda prezidanta balotado en 2005** okazis la  2005 fare de deputitoj de la Nacia asembleo kaj la Senato. Rezulte de tio Pierre Nkurunziza iĝis la unua demokratie elektita prezidanto de la lando post 1993, kio signifis la finon de la 3-jara transira periodo.

La artikolo 301 de la konstitucio malpermesis al prezidantoj de la transira periodo kandidatigi sin por la unua prezidanta balotado. La artikolo 302 de la konstitucio antaŭvidis, ke la unua prezidanto de la posttransira periodo estu elektita de la Nacia asembleo kaj la Senato. La 19-an de aŭgusto dum la komuna parlamenta kongreso, konsistanta el anoj de la Nacia asembleo kaj la Senato, Pierre Nkurunziza estis elektita la prezidanto. La  okazis lia inaŭguro. Tio signifis la finon de la 3-jara transira periodo.

## Vidu ankaŭ 
* Balotadoj en Burundo 2005
* Pierre Nkurunziza

## Referencoj 
Kategorio:Balotadoj en Burundo 2005
Björn Borg

**Björn Borg** () estas legenda sveda tenisisto. Li naskiĝis  en Stokholmo, Svedio, do nun estas -jara. Inter la la jaro 1973 kaj 1982 li estis tenisa profesiulo. eta|200px|Björn Borg en 2011En tiu relative mallonga kariero li unuope gajnis 62 internaciajn turnirojn, inter ili 11 el la serio de Granda Ŝlemo. Li inter la jaroj 1976 kaj 1980 kvinfoje unu post la alia gajnis la Britian Malferman Turniron de Wimbledon, kaj ses fojojn gajnis la Francian Malferman Turniron. Krom tiuj unuopaj sukcesoj, li interalie en 1975 kun la sveda nacia teamo gajnis la Davisan Pokalon por sia lando. En 1979 kaj 1980 li estis la senkonkurence plej bona tenisisto tutmonde. Pro siaj sukcesoj li konsideriĝas la elstara tenisisto ĉirkaŭ la jaro 1980, kaj entute unu el la plej bonaj sportistoj en la historio de Teniso. Li estis dekstramana, kaj enkondukis novan teknikon bati la pilkojn maldekstre de si per ambaŭmana premo de la rakedo, kiu donis al la batoj apartan forton. En la lasta kvarono de la 20-a jarcento tiu tekniko estis kopiita de tre multaj plenkreskaj kaj infanaj, profesiaj kaj hobiaj tenisistoj.

Björn Borg loĝas en Montekarlo, Monako.

## Eksteraj ligiloj 
* 
* 

Kategorio:Svedaj tenisistoj
Kategorio:Montekarlanoj
Stefan Edberg

dekstra|220ra
**Stefan Edberg** estas sveda eksa profesia tenisisto. Li naskiĝis en Västervik, Svedio, do nun estas -jara. Li estas edziĝinta kaj havas du infanojn (Emelie kaj Christopher). Kun sia familio li vivas en bienejo proksime de Växjö, Svedio.

## Kariero 
En la aĝo de ses jaroj li komencis ludi tenison. En aĝo de 14 jaroj li iĝis junula Eŭropa ĉampiono en unuopaj kaj duoblaj matĉoj. Du jarojn pli poste li ĉesis la lernejumadon, por iĝi profesia tenisisto. Samjare li gajnis la turniron "Orange Bowl" (oranĝa pokalo), la plej gravan junulan tenisan turniron tutmonde. En 1983 li atingis gajnojn de ĉiuj kvar junulaj tenisaj turniroj de la serio Granda Ŝlemo - ĝis la nuntempo li estas la sola kiu sukcesis pri la samjara gajno de tiuj kvar junulaj turniroj. En la sveda nacia teamo li en 1984 gajnis la Davisan Pokalon por sia lando (pliajn fojojn lia teamo sukcesis pri tio en 1985, 1987 kaj 1994). En 1985 li gajnis la unuan el la profesiulaj turniroj de la serio Granda Ŝlemo, la Aŭstralian Malferman Turniron. Kaj en la sekvaj jaroj viciĝis multaj pliaj sukcesoj.

## Eksteraj ligiloj 
* ampleksaj statistikoj pri Stefan Edberg (angle kaj germane)

Kategorio:Svedaj tenisistoj
Martina Navrátilová

**Martina Navrátilová** estas legenda usona tenisistino de ĉeĥa deveno. Ŝi naskiĝis je la nomo Martina Šubertová  en *Řevnice* ĉe Prago, do nun estas -jara. Inter la jaroj 1973 kaj 2006 ŝi estis tenisa profesiulo. Ŝi konsideriĝas inter la plej bonaj tenisistinoj de ĉiuj epokoj.

## Sukcesoj 
Martina Navrátilová en sia impresa kariero unuope gajnis la rekordan nombron de 167 internaciaj turniroj listigitaj de la Virina Tenisa Asocio, kaj pliajn 177 internaciajn turnirojn en duoblaj matĉoj. Ŝi 18-foje gajnis turniron de la serio Granda Ŝlemo, kaj nur Margaret Smith Court (24), Steffi Graf (22) kaj Helen Wills Moody (19) superas ŝin en tio. Naŭ fojojn ŝi ekzemple gajnis la britan tenisan turniron en Wimbledon, inter tio ses fojojn unu post la alia de la jaro 1982 ĝis 1987. Krome ekzemple ŝi kvarfoje venkis en la Usona Malferma Turniro pri teniso (1983, 1984, 1986 kaj 1987), dufoje en la Francia Malferma Turniro (1982 kaj 1984) kaj kvarfoje en la Aŭstralia Malferma Turniro (1981, 1983 kaj 1985). Preskaŭ 20 jarojn ŝi listiĝis inter la kvin plej bonaj tenisistinoj de la mondo.

Kategorio:Usonaj tenisistoj
Kategorio:Ĉeĥaj tenisistoj
Kategorio:Naskiĝintoj la 18-an de oktobro
Kategorio:Samseksemulinoj
Partio por Paco, Demokratio, Repaciĝo kaj Rekonstruo

La **Partio por Paco, Demokratio, Repaciĝo kaj Rekonstruo** (, mallonge *PPDRR*) aŭ **PPDRR-Abavandimwe** en la 2000-aj jaroj estis malgranda politika partio en Burundo. Ĝi estis registrita la  2004 kaj iĝis la 24-a politika partio de la lando. Ĝia gvidanto tiutempe estis *Jean Léopold Nzobonimpa*. Tamen jam meze de decembro 2004 ĝin gvidis la pastro *Athanase Hakizimana*. La  2009 la partio estis menciita sub la nomo *PPDRR-Abavandimwe* kaj tiumomente ĝin estris *Aloys Baricako*.

PPDRR iĝis unu el 10 partioj, kiuj ne subskribis la  2004 la *Pretorian protokolon pri divido de potenco*.

La partio partoprenis komunuman balotadon en 2005 kaj gajnis unu postenon de la konsilisto de komunumo en la komunumo Shombo (provinco Karuzi). Dum la balotado en la Nacian asembleon la  2005 por PDRP voĉdonis 1 964 elektantoj (0,08 %) kaj ĝi ne akiris eĉ unu lokon en la Nacia asembleo.

La 17-18-an de decembro 2008 iu oficiulo en la komunumo Kanyosha (provinco Bujumbura Rural) estis arestita pro sia aparteno al PPDRR. Baldaŭ li estis liberigita.

## Referencoj 
## Eksteraj ligiloj 
* artikolo en *fr.allafrica.com* de 2010 (aktualigita en 2020) (parte , parte )
* artikolo en *fr.allafrica.com* de aŭgusto 2007 ()

Kategorio:Politikaj partioj de Burundo
Kategorio:Politikaj partioj fonditaj en 2004
Energia denseco

La **energia denseco** signifas en la fiziko la dividiĝon de energio  E  je difinita grando  X , kaj havas ĉiam la formulon de
: w = \frac{dE}{dX} .

Oni uzas ĝin plej ofte kiel
* mezuron por energio je volumeno de materialo (volumena energia denseco, unuo estas ĵulo/m³)
* mezuron por energio je maso de materialo (gravimetra energia denseco, specifa denseco, unuo estas ĵulo/kg).
Teorie oni povas difini energiodenson je ĉiu fizika mezuro. Praktike gravas la energia denseco de energiorezervaĵoj kiel fueloj kaj akumulatoroj, baterioj.

## Energia denseco de energiorezervaĵoj 
La energiodenson de fueloj oni nomas hejta valoro, tiun de akumulatoroj *kapacito je volumeno* aŭ *kapacito je maso*. Ekz. energia denseco de litia-polimera baterio 140–180 vathorojn je kg (140–180 Wh/kg) kaj tiu de *nikel-metalhidrida baterio* (NiMH) estas 80&nbsp;Wh/kg. Kompreneble, ju pli granda estas la energia denseco de la baterio, des pli granda estas la atingopovo, do funkciodaŭro je la sama povumo.

Kategorio:Fundamentaj fizikaj konceptoj
Kategorio:Energio
Maiernigg

**Maiernigg** (slov. *Majernik*) estas bienaro ĉe la suda bordo de la Wörthersee en Karintio, la loko estas parto de la komunumo Maria Wörth kaj havas 18 loĝantojn (stato 2001).

## Bad Maiernigg 
La liberaera naĝejo situas ankoraŭ en la komunumo Klagenfurt. Ĝin uzas multaj gastoj el la ĉirkaŭaĵo. Ankaŭ biciklovojo kondukas ĝis ĉi tiu verda instalaĵo ĉe la suda lagobordo. Ĝin tenas la Klagenfurter Stadtwerke.

## Vilao Schwarzenfels 
eta|Vilao Schwarzenfels en Maiernigg

La Viena arkitekto Friedrich Theuer konstruis la Vilaon Schwarzenfels en la jaroj 1893/1894 kiel sia feriovilao. De li ankaŭ originas la planoj por la vilao de Gustav Mahler en Maiernigg.

La domo staras en dominanta situo sur bastioneca teraso. Ĝi reprezentas esencan ekzemplon de malfruhistoriisma feriovilao laŭ la stilo de *malnovgermana tendenco* kaj estas duetaĝa domo, konsista el du enigataj konstrukorpoj. La verando ĉe la okcidenta fronto kun la supra sunteraso montras la formelementojn tipajn por malfruhistoriismo. La ĝardenpavilono, laŭ miksita konstrumaniero kun kruta konustegmento, kameno kaj rimarkindaj forĝoferaĵoj en la nordokcidenta angulo de la apogomuro kronita de murdentoj, estas parto de la ensemblo kaj kontribuas al la romantisma efekto.

## Literaturo 
* *Dehio-Handbuch. Kärnten*. Verlag Anton Schroll, Wien 2001, ISBN 3-7031-0712-X, S. 488-490.

## Eksteraj ligiloj 
* Gustav Mahler Komponierhäuschen

Kategorio:Komunumoj de Karintio
Harenkarspel

**Harenkarspel** () estas municipo en la regiono Okcidenta Frislando en la nederlanda provinco Noord-Holland. La municipo havis 15 832 loĝantojn je la 1-a de julio 2006 kaj havas areon de 54,84 km² (de kiu 9,30 km² estas akvo).

La municipo ekestis je la 1-a de januaro 1990 pro kunfandiĝo de la municipoj  Sint Maarten,  Warmenhuizen kaj Harenkarspel.

## Vilaĝ(et)oj en la municipo
*'t Rijpje
*Dirkshorn
*Eenigenburg
*Groenveld
*Kalverdijk
*Krabbendam
*Schoorldam (parte)
*Sint Maarten
*Stroet
*Tuitjenhorn (Municipejo)
*Valkkoog
*Waarland
*Warmenhuizen
*De Banne
*De Dijken
*De Weel (parte)
*Kerkbuurt
*Ring
*Schagerwaard

## Eksteraj ligiloj 
*Oficiala retejo de la municipo 
Koordinatoj:

Kategorio:Eksaj municipoj de Nord-Holando
Saksio-Altenburgo

eta|maldekstra|Blazono de duklando Saksio-Altenburg
eta|dekstra|250ra|Saksio-Altenburg (oranĝkolore) inter siaj najbaroj
**Saksio-Altenburgo** (germane: *Sachsen-Altenburg*) estis historia germana ŝtato, unu el la tiel nomataj Ernestaj duklandoj en la nuntempa germana lando Turingio. Ĝi ekzistis de 1603 ĝis 1672 kaj denove de 1826 ĝis 1918. En la intera tempo de 1672 kaj 1826 **Saksio-Altenburg** estis kunigita kun **Saksio-Gotao** al duklando Saksio-Gotao-Altenburgo.

En 1910 Saksio-Altenburgo havis areon de 1.324 km² kaj 216.128 loĝantojn. Ĉefurbo estis Altenburg.

En 1918 la duklando fariĝis respubliko, kiu en 1920 kuniĝis kun aliaj turingiaj landetoj al la lando Turingio.

Kategorio:Historiaj germanaj teritorioj
Kategorio:Teritorioj de la Sankta Romia Imperio
Kategorio:Germanaj duklandoj
Kategorio:Ernestaj duklandoj
Kategorio:Historio de Turingio
Anna Mahler

**Anna Justine MAHLER** (naskiĝis la 15-an de junio 1904 en Vieno, mortis la 3-an de junio 1988 en Londono) estis muzike kaj vidarte multfoje talenta aŭstra artistino, kiu dediĉis sin al skulptarto. Ŝi estis filino de la komponisto kaj dirigento Gustav Mahler kaj lia edzino Alma Mahler-Werfel. Al ŝiaj verkoj apartenas serio de skulptaĵoj de gravaj muzikistoj de la 20-a jarcento, inter ili Arnold Schönberg, Alban Berg, Artur Schnabel, Otto Klemperer, Bruno Walter kaj Rudolf Serkin.

## Literaturo 
* Marlene Streeruwitz: *Nachwelt. Ein Reisebericht*. Roman. S. Fischer, Frankfurt am Main 1999, ISBN 3-10-074424-1.
* Barbara Weidle, Ursula Seeber (Hrsg.): *Anna Mahler. Ich bin in mir selbst zu Hause.* Weidle, Bonn 2004, ISBN 3-931135-79-9.
* Oliver Hilmes: *Witwe im Wahn. Das Leben der Alma Mahler-Werfel*. Siedler, München 2006, ISBN 3886807975.

## Eksteraj ligiloj 
* Matthias Dusini: *Venus im Öl*. In: *Falter* vom 11. August 2004.

Kategorio:Aŭstraj skulptistoj
Kategorio:Aŭstraj elmigrintoj
Kategorio:Viktimoj de la naziismo
Burg AG

** Burg** estas komunumo en la distrikto Kulm de Kantono Argovio, Svislando. Ĝi havis 997 loĝantojn je la 31-a de decembro 2008.

## Geografio 
eta|maldekstra|150ra|Lageto de Burg
Burg situas sur la orienta deklivo de la montoĉeno *Stierenberg* en la supra parto de la valo de la rivero Wyna ĉe la bordo de la rivereto *Rickenbach*, kiu en Menziken alfluas al Wyna. En sudokcidento de la komunumo troviĝas malgranda lageto.

La teritorio de la komunumo etendiĝas sur areko de 0,94 km², de kiuj 0,21 km² estas kovritaj de arbaro kaj 0,31 km² de konstruaĵoj. La plej alta punkto situas sur alteco de 668 m s.m. sur la deklivo de la monto Stierenberg, dum la plej malalta pumto situas ĉe la bordo de la rivereto Rickenbach, ĉe la limo al Menziken sur alteco de 558 m s.m..

## Najbaraj komunumoj 
Burg preskaŭ komplete estas ĉirkaŭigita de la komunumo Menziken, kun kies setlejzono la setlejoj de Burg komplete kunkreskis. Nur en sudokcidento la komunumo limas sur longeco de proksimume 100 metroj al la lucerna komunumo Rickenbach.

## Trafiko 
Burg situas flanke de la gravaj trafikvojoj ĉe flanka voje de Menziken al Rickenbach. La konekto al la publika trafikreto funkcia pere de la poŝtaŭtolinio de la stacidomo de Menziken, kiu estas la finhaltejo de la etŝpura tramfervojo *Wynentalbahn* [Wyna-Valo-Fervojo], tra Rickenbach al Sursee. En la komunumo Burg troviĝas du haltejoj, nome Burg-Hinterdorf kaj Burg-Rössligasse.

## Historio 
La origino de la vilaĝo Burg devenas de la Kastelo Unter-Rinach (Burg = germane kastelo), kiu estis la sidejo de la Senjoroj de Rinach, kiuj estis vasaloj de la Habsburgoj. La kastelo estis supozeble detruita dum la Milito de Sempach en la jaro 1386 fare de la trupoj de la Svisa Ĵurkomunumo kaj neniam plu rekonstruita. En la jaro 1412 estis dokumente menciita la unuan fojon du bienojn ĉe la Kastelo ("bei der Burg"). En la jaro 1415 la Svisa Ĵurkomunumo konkeris Argovion kaj Burg nun troviĝis sub la servuteco de Berno. Ĝi dum tiu epoko ĝis la Helveta Revolucio en la jaro 1498 apartenis al la tribunala distrikto Reinach de la voktejo Lencburgo. Ekde la mezo de la 17-a jarcento Burg posedis la statuson de aŭtonoma bieno (germane *Steckhof*) ĝis en la jaro 1751 ĝi fariĝis per dekreto de la berna registaro memstara komunumo. Post la liberigo de Argovio fare de la francaj trupoj en la jaro 1798 Burg estis atribuita al la distrikto Kulm de la nove fondita Kantono Argovio.

## Vidu ankaŭ 
* Aliaj lokoj kun la nomo Burg

## Fontindikoj 
## Eksteraj ligiloj 
* Oficiala retejo de la komunumo Burg
* Burg AG en la Historia Leksikono de Svislando
Grizdorsa kamaroptero

La **Grizdorsa kamaroptero**, *Camaroptera brachyura*, estas malgranda birdo de la genro de Kamaropteroj kiu enhavas 3 aŭ 4 afrikajn speciojn de la familio de Cistikoledoj, kiuj kombinas en sia plumaro grizan ĝeneralan koloron kun olivecajn dorsojn. Tiuj birdoj estas loĝantaj reproduktuloj en subsahara Afriko el Senegalio al Etiopio oriente kaj de tie suden, escepte en Namibio kaj okcidenta Sudafriko.

Tiu kaŝema paserina birdo troviĝas malalte en densa branĉaro. La **Grizdorsa kamaroptero** kudras grandajn foliojn kune en arbusto kaj konstruas elherban neston inter folioj. Normala ovodemetado estas de 2 aŭ 3 ovoj.

Tiu 11.5 cm longa birdo havas grizajn suprajn partojn kaj grizan mallongan kaj larĝecan kokvoston, kiu nomigas la specion en la latina scienca nomo kie *brachyura* devenas el du radikoj el la antikva greka kiuj signifas "larĝa vosto". **Flugiloj estas tre olivecaj** kaj la subaj partoj estas helgrizecaj al blankecaj. La irisoj estas malhelbrunaj kaj la kruroj ruĝecaj. La beko estas nigra, longeta, pintakra kaj iom subenkurbeca. Ambaŭ seksoj estas similaj, sed junuloj estas pli palflavaj bruste.

Kiel plej parto de cistikoledoj, tiu afrotropisa specio estas insektovora. La alvoko estas plendema *ŝiii...ŝiii*, kaj la kanto estas krispa *tŭik tŭik tŭik tŭik tŭik *.

## Vidu ankaŭ 
* Angol-eskarpaj savano kaj duonarbaroj

## Bibliografio
* IUCN2006, BirdLife International, 2004, 52395, Camaroptera brachyura, 9a Majo 2006. Malplej Zorgiga.

* *Birds of The Gambia* de Barlow, Wacher kaj Disley, ISBN 1-873403-32-1

Kategorio:Paseroformaj
Kategorio:Cistikoledoj
Kategorio:Afrotropisa faŭno
Kategorio:Birdoj de Afriko
Flavbrova kamaroptero

La **Flavbrova kamaroptero** (***Camaroptera superciliaris***) estas malgranda birdo de la genro de Kamaropteroj kiu enhavas 3 aŭ 4 afrikajn speciojn de la familio de Cistikoledoj, kiuj kombinas en sia plumaro grizan ĝeneralan kolorn kun olivecajn dorsojn. Tiuj birdoj estas loĝantaj reproduktuloj en subsahara Afriko.

Tiu specio havas helgrizajn subajn partojn kaj olivecajn flugilojn kiel sia proksima parenco la Grizdorsa kamaroptero, sed male al tio, tiu ĉi havas ankaŭ **verdolivecajn kapon kaj nukon**. En vizaĝo videblas tre nigreca traokula strio kaj tre kontrasta kaj tre **flava superokula strio**, kiu nomigas la specion kaj en Esperanto kaj en la latina scienca nomo kie *superciliaris* aludas al la superokula strio. La irisoj estas malhelaj kaj la kruroj ruĝecaj. La beko estas nigra, longeta, pintakra kaj iom subenkurbeca.

Ĝi troviĝas en Angolo, Benino, Kameruno, Centrafrika Respubliko, Respubliko Kongo, Demokratia Respubliko Kongo, Eburbordo, Ekvatora Gvineo, Gabono, Ganao, Gvineo, Liberio, Niĝerio, Sieraleono, Togolando kaj Ugando. Ties natura habitato estas subtropikaj aŭ tropikaj humidaj arbaroj de malaltaj teroj kaj arbustaroj el Sieraleono orienten al Ugando, suden al nordokcidenta Angolo kaj suda DRKongo; ankaŭ ĉe Bioko (iama Fernando Poo, kie oni priskribis unuafoje la specion).

Oni priskribis kelkajn geografiajn rasojn, sed variado estas malmulta kaj probable nur klina. 

## Referencoj
* BirdLife International 2004.  Camaroptera superciliaris .   2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Cistikoledoj
Kategorio:Birdoj de Afriko
Hiperiono

**Hiperiono**, en mitologio, estis titano.

Lian nomon oni donis al:
* **Hiperiono**, unu el la naturaj satelitoj de Saturno.
* **Hiperiono**, plej alta arbo el la mondo (155,55 m)
Foliklo

eta|Ligniĝintaj fruktoj de *Illicium verum* estas folikloj
eta|Foliklo de *Banksia grandis*

**Foliklo** () estas fendfrukto, unuvalva, unuĉambra kapsulo, malfermiĝanta nur en la ventra suturo.

Foliklo estiĝas el unu suprestaranta, el sola karpelo konsistanta ovarion.

Foliklojn havas ekzemple specioj de ranunkulacoj, peoniacoj, Crossosomataceae, Limnocharitaceae, Petrosaviaceae, la subfamilio de Spiraeoideae ĉe la rozacoj, genro de magnolioj (*Magnolia*), ktp.

Se el unu floro estiĝas ne nur unu foliklo, sed multaj, oni parolas pri foliklaro.

Pli ĝenerale, **foliklo** estas nomo de diversaj saketformaj organoj: hara foliklo ('''').

Kategorio:Fruktoj
Verdeca kamaroptero

La **Verdeca kamaroptero** (***Camaroptera chloronota***) estas malgranda birdo de la genro de Kamaropteroj kiu enhavas 3 aŭ 4 afrikajn speciojn de la familio de Cistikoledoj, kiuj kombinas en sia plumaro grizan ĝeneralan kolorn kun olivecajn dorsojn. Tiuj birdoj estas loĝantaj reproduktuloj en subsahara Afriko.

Kiel la samgenraj specioj, ankaŭ tiu estas helgriza sube kaj **verdoliveca supre**, de kio devenas la nomo de la specio kaj en Esperanto kaj en la latina scienca nomo kie *chloronota* estas vorto kie la radiko el la antikva greka “ĥloro” aludas al la verda koloro.

Ĝi troviĝas en Benino, Kameruno, Centrafrika Respubliko, Respubliko Kongo, Demokratia Respubliko Kongo, Eburbordo, Ekvatora Gvineo, Gabono, Gambio, Ganao, Gvineo, Kenjo, Liberio, Malio, Niĝerio, Ruando, Senegalio, Sieraleono, Sudano, Tanzanio, Togolando kaj Ugando. Ties natura habitato estas subtropikaj aŭ tropikaj humidaj arbaroj de malaltaj teroj, montararbaroj kaj arbustaroj.

Oni agnoskis kvin subspeciojn, inter kiuj estas la jenaj: *kelsalli*, W. L. Sclater, 1927 – en okcidento de Golfo de Gvineo nome el Senegalio orienten al Ganao, la nomiga *chloronota* Reichenow, 1895 – en oriento kaj sude de Golfo de Gvineo nome el Togo orienten al Kameruno, Gabono kaj RKongo kaj *granti* Alexander, 1903 – en Bioko (iama Fernando Poo). 

## Referencoj
* BirdLife International 2004.  Camaroptera chloronota.   2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Cistikoledoj
Kategorio:Birdoj de Afriko
Carichí

**Carichí** estas unu el la 67 komunumoj de la meksika subŝtato Chihuahua, kiu situas en norda Meksiko kun limo al Usono. La ĉefurbo de la komunumo same nomiĝas *Carichí*. La kodnumero de la komunumo laŭ la INEGI, do laŭ la nacia geografia instituto estas 08012.

## Geografio 
La komunumo havis en 2005 (lasta popolnombrado de la INEGI) 8377 loĝantojn. El tiuj estis 4199 viroj kaj 4178 virinoj. La komunumo havas surfacon de 2782,1&nbsp;km². La meza alteco (de la ĉefurbo) estas 2080 metroj super la marnivelo.

## Klimato 
En la komunumo jare falas averaĝe 200,0&nbsp;mm/m2 de precipitaĵo. La averaĝa jara temperaturo estas .

## Tempozono 
La komunumo, kiel la tuta subŝtato apartenas al la tempozono UTC -7 (Monta Tempo – Tiempo de la Montaña). Al tiu tempozono la subŝtato Chihuahua nur ŝanĝis en 1998. Antaŭe ĝi apartenis al la centra tempo (UTC -6).

## Sociogeografio 
En la jaro 1995 en la komunumo vivis 7202 personoj, pli aĝaj ol 5 jaroj. El tiuj 2726 personoj sciis paroli indiĝenan lingvon. Tio signifas ke 37,85 % de la loĝantaro en la koncerna jaro sciis paroli indiĝenan lingvon.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
*Carichí  en *Enciclopedia de los Municipios de México* ()

Kategorio:Komunumoj de Chihuahua
Hiperiono (luno)

**Hiperiono** estas satelito de Saturno, kiu aspektas kiel spongo.

## Malkovro 
William Cranch Bond kaj sia filo George Phillips Bond, usonaj astronomoj malkovris ĝin la 
. La 18-an, la brito William Lassell sendepende ekvidis ĝin kaj nomis ĝin, laŭ Hiperiono, titano filo de Geo kaj Urano.

## Ecoj 
### Rotacio 
La fotoj far de Voyager 2 kaj fotometraj mezuroj de Tero montras, ke la hiperiona rotacio estas ĥaosa: ĝia rotacia akso varias ne-antaŭvideble. Hiperiono estas la ununura ĥaosa objekto nun konata en la sunsistemo, sed simuladoj montris ke, en la estinto, aliaj neregulaj satelitoj tiel kondukis.

Tia ĥaosa rotacio kialigas per la neregula formo de la satelito, ĝia discentra orbito kaj orbita resonanco 3:4 kun Titano

### Aspekto 
Ĝi estas unu el plej granda nun konata astro kun neregulan formon (nur Proteo estas pli granda nesfera objekto). Hiperiono verŝajne estas ero de pli granda objekto, frakasita de alfrapo. Ĝia surfaco estas riĉega je profundaj
krateroj kiuj donas spongan aspekton. Ĝia denso, 0,6 × 103 kg/m3, estas tiu de porhava akva glacio, sed ĝia febla albedo indikas, ke ĝi estas kovrita de maldika tavolo de malhela-ruĝa materialo
.
Oni hipotezis, ke tia materio, kies koloro memorigas la malhelan materialon de Japeto, estus veninta de Febo.

## Notoj kaj referencoj 
## Eksteraj ligiloj 
* Hiperiono (Saturno V) (el *"View of the Solar System"*) 
* La luno Hiperiono (el paĝaro de NASA)  
* Hiperiono el "Cassini-misio ekvinoksa"  
* Hiperiono, ĥaosa luno *"The Planetary Society"* 
* Hiperiono, el la paĝaro de Jean-Michel 
* La malgrandaj Saturnaj satelitoj (el *"Planète Astronomie*")  
* Hiperiono, stranga luneto de Saturno (el *"Techno-Science.net"*) 
* Hiperiono, au Saturno VII (el *naŭ8 planedoj*) http://www.lasam.ca/billavf/nineplanets/hyperion.html  , http://www.nineplanets.org/hyperion.html 
* Tetiso, telesto kaj Kalipso (el *"Projekto Luno"*) 

Kategorio:Lunoj de Saturno
Jemaja

**Jemaja** (ankaŭ konata hispane kaj portugale kiel Iemanjá, Yemaja, Yemaya Olokún), estas diino de la santerio. La santerio estas sinkretismo kiu miksas la kredojn, oriŝojn kaj sanktulojn de la Katolika Eklezio kaj de afrikaj tribaj religioj. Jemaja korespondas al la Virgulino de Reglo kaj Stella Maris en la katolikismo. Ŝi estas ina oriŝo kaj ŝi apartenas al la maroj. 

## Kolĉenoj 
Ĉiu oriŝo aŭ sanktulo de santerio havas sian propran distingigan kolĉenon. La kolĉeno kiu reprezentas ŝin konsistas el travideblaj vitraj bidoj kombinataj de bluaj, en sekcioj de sep aŭ ankaŭ unu post alia.

## Origino 
Jemaja estas tiel malnova kiel Obatala, kaj tiel pova, ke oni diras ke ŝi estas la plej pova, sed pro ŝia karaktero ŝi perdis la hegemonion de la mondo, kaj oni donis al ŝi la regadon de la mara supraĵo.

## Familio 
Jemaja estas la patrino de Ŝango. Tamen oni diras ke ŝi ne estas la natura patrino sed amas lin kvazaŭ tio. Kelkaj diras ke Obatala naskis al Ŝango sed ŝi devis abandoni lin ĉar tio estis pekorezulto. Ŝi akuŝis la 16 oriŝojn kaj la edzinojn de Babalu-Ajeo, de Agajuo, de Orulo kaj Oguno.

## Kultado 
Jemaja estas unu el la ĉefaj gedioj (oriŝoj) de la santerio. La kultuado al tiu diino estas tre populara en landoj kiel Brazilo, Kubo, Domingo, Puerto-Riko, Panamo, Meksiko, Usono (karibaj kaj brazilaj komunumoj) kaj multaj aliaj de Latinameriko kaj la mondo al kie enmigris la kredantoj. En Kubo ekzistas katolika kirko konsakrita al la Virgulino de Reglo kaj ĝia festo estas celebrata la 7-an de septembro, sed pro sinkretismo ĝi estas la katolika bildo kiu reprezentas al Jemaja en Kubo, kaj la katolika kriko fariĝis pilgrimejo kaj por la santerianoj kaj la katolikaj kredantoj.

Kategorio:Brazila folkloro
Kategorio:Dioj pri fekundeco
Kategorio:Jorubaj dioj
Kategorio:Maraj dioj
Kategorio:Patrinaj dioj
Kategorio:Santerio
Kategorio:Vuduaj dioj
Turo de Herkulo

La **Turo de Herkulo** () estas turo kaj lumturo kiu troviĝas en la duoninsulo de la urbo Korunjo, en Galegio. Ĝi estas 68 m alta kaj datumas de la 1-a jarcento. Ĝi havas la privilegion esti la sola romia lumturo kaj ankoraŭ funkcianta. Ĝi estas la dua plej alta en Hispanio, post la Lumturo de Chipiona. La  ĝi estis deklarata Monda heredaĵo de UNESKO.

La nuna fasado de la lumturo estas la rezulto de la novklasikaj reformoj en la 18-a jarcento.  La  ĝi ĝemeliĝis kun la Statuo de Libereco de Nov-Jorko kaj la 25-an sammonate kun la Lumturo de Morro en Havano, la plej antikva de Ameriko kaj unu el la emblemoj de Kubo.

Proksime de la lumturo troviĝas statuo al Breogano, mitologia patro de la galega popolo.

Vere temas pri ege utila kaj necesa lumturo ĉar ĝi dominas la plej nordokcidentan pinton de Hispanio, kie multaj ŝipoj trapasas kaj kie okazas multaj ŝtormoj kaj kie tre ofte okazis vrakiĝoj.

## Historia monumento 
Historia monumento **RI-51-0000540**

## Referencoj 
## Vidu ankaŭ 
* Korunjo
* Romia arkitekturo 

## Eksteraj ligiloj 
* Bildoj de la Turo de Herkulo
* Oficiala retejo de la Turo de Herkulo
* Historia kronologio de Farum Brigantium, simbolo de Korunjo
* Vido el la Turo de Herkulo en Google Maps
* La deveno de la Turo
* Oficiala retejo de "Centro de Interpretación y Atención a Visitantes de la Torre de Hércules" 

Kategorio:Galegio
Kategorio:Lumturoj en Hispanio
Kategorio:Mondaj heredaĵoj de UNESKO
Kategorio:Historiaj monumentoj en Hispanio
Menziken

## Pri la komunumo 
** Menziken** estas komunumo en la distrikto Kulm de Kantono Argovio, Svislando. Ĝi havis 5461 loĝantojn je la 31-a de decembro 2008.

## Geografio 
eta|maldekstra|150px|Preĝejo de Menziken
Menziken situas en la supra parto de la valo de la rivero Wyna ambaŭflanke de la rivero. La komunumo komplete kunkreskis kun la najbaraj komunumoj kaj formas kun ili kompaktan aglomeraĵon.

La teritorio de la komunumo etendiĝas sur areo de 6,38&nbsp;km², de kiuj 1,49&nbsp;km² estas kovritaj de arbaro kaj 1,87&nbsp;km² de konstruaĵoj. La plej alta punkto de la komunumo situas sur alteco de 872 m s.m. sur la kulmino de la monto *Stierenberg* la plej malalta punkto sur alteco de 535 m s.m. ĉe la bordo de la rivero Wyna.

## Najbaraj komunumoj 
En sudokcidento la komunumo preskaŭ komplete enŝlosas la teritorion de la komunumo Burg, kiu en mezepoko iam estis parto de Menziken. Krome la komunumo Menziken limas en nordo al Reinach, en nordoriento al Beinwil ĉe la lago en oriento kaj sudo al Beromünster, en okcidento al Rickenbach kaj en nordokcidento al Pfeffikon.

## Trafiko 
eta|maldekstra|150px|Lerneja domo en Menziken
En Menziken situas la finhaltejo de la etŝpura tramfervojo *Wynentalbahn* [Wyna-Valo-Fervojo], kiu komenciĝas en Araŭo. Krome de Menziken poŝtaŭtolinioj kondukas al Beromünster kaj al Sursee.

Tra la komunumo pasas la grava kantona ĉefvojo de Araŭo al Lucerno.

## Ekonomio 
En Menziken troviĝas la ĉefsidejo de la metalkoncerno Alu Menziken Holding AG, kiu estas la plej grava labordonanto de la tuta regiono.

## Historio 
La unua dokumenta mencio de Menziken datiĝas el la jaro 1045 kiel *Manzinchouen*. En mezepoko Menziken estis parto de la komunumo Reinach kaj dividis ties sorton unue sub habsburga kaj ek de 1415 sub berna regado kaj servuteco. Nur en la jaro 1580 Menzikon sendependiĝis de Reinach kaj fariĝis propra komunumo. Kiam en la jaro 1798 okaze de la Helveta Revolucio francaj trupoj liberigis Argovion, Menziken fariĝis komunumo de la distrikto Kulm en la nove fondita Kantono Argovio.

## Vidu ankaŭ 
* Menziken (stacidomo)

## Eksteraj ligiloj 
* Oficiala retejo de la komunumo Menziken
* Menziken en la Historia Leksikono de Svislando
Alcozauca de Guerrero

eta|300px|maldekstra|Situo de la regiono La Montaña en Guerrero
**Alcozauca de Guerrero** estas unu el la 81 komunumoj de la meksika subŝtato Guerrero, kiu situas en la centra suda parto de Meksiko, ĉirkaŭ 400&nbsp;km sudokcidente de la ĉefurbo Meksikurbo. La ĉefurbo de la komunumo estas Alcozauca de Guerrero. Alcozauca de Guerrero apartenas al la regiono La Montaña , kiu estas unu el la sep regionoj de la subŝtato Guerrero. La regiono "La Montaña" troviĝas en la orienta parto de la subŝtato. Krome dek-ok komunumoj apartenas al tiu regiono. Multaj komunumoj en tiu regiono apartenas al la plej malriĉaj komunumoj de Meksiko. Al Alcozauca de Guerrero apartenas entute 28 tiel nomataj loĝlokoj (statistike por urboj, vilaĝoj kaj domaroj). La kodnumero de la komunumo laŭ la INEGI, do laŭ la nacia geografia instituto estas 12004.

## Geografio 
La komunumo havis en 2005 (lasta popolnombrado de la INEGI) 16237 loĝantojn. El tiuj estis 7733 viroj kaj 8504 virinoj. La komunumo havas surfacon de 551,6&nbsp;km². La meza alteco (de la ĉefurbo) estas 1360 metroj super la marnivelo.

## Klimato 
En la komunumo jare falas averaĝe ND mm/m2 de precipitaĵo. La averaĝa jara temperaturo estas .

## Sociogeografio 
En la jaro 2000 en la komunumo vivis 12718 personoj, pli aĝaj ol 5 jaroj. El tiuj 11637 personoj sciis paroli indiĝenan lingvon. Tio signifas ke 91,5 % de la loĝantaro en la koncerna jaro sciis paroli indiĝenan lingvon.

7049 de la loĝantoj de Alcozauca de Guerrero en la jaro 2000 aĝis pli ol 15 jaroj. El tiuj 3999 estis analfabetoj, do ne sciis legi kaj skribi. Tio signifas ke 56,73 % de la tuta loĝantaro (pli aĝa ol 15) ne sciis legi kaj skribi. Ĉe la virinoj estis 61,31 % (2266 el 3696 virinoj), kiuj ne sciis legi kaj skribi kaj ĉe la viroj 51,69 (1733 el 3353 viroj). Tio signifas ke konsiderinde pli da virinoj ne sciis legi kaj skribi ol la viroj.

El la 12718 loĝantoj (pli aĝaj ol 5 jaroj en la jaro 2000), 12280 apartenis al la katolika religio. 438 personoj apartenis al aliaj religioj.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
*Alcozauca de Guerrero  en *Enciclopedia de los Municipios de México* ()

Kategorio:Komunumoj de Guerrero
General Simón Bolívar (Durango)

**General Simón Bolívar** estas unu el la 39 komunumoj de la meksika subŝtato Durango, kiu situas en norda Meksiko (sed sen limo al Usono). La ĉefurbo de la komunumo havas la saman nomon, ambaŭ klare referencas al la historia personaĵo Simón Bolívar. Al General Simón Bolívar apartenas entute 35 tiel nomataj loĝlokoj (statistike por urboj, vilaĝoj kaj domaroj). La kodnumero de la komunumo laŭ la INEGI, do laŭ la nacia geografia instituto estas 10006.

## Geografio 
La komunumo havis en 2005 (lasta popolnombrado de la INEGI) 9569 loĝantojn. El tiuj estis 4715 viroj kaj 4854 virinoj. La komunumo havas surfacon de 2998,5&nbsp;km². La meza alteco (de la ĉefurbo) estas 1530 metroj super la marnivelo.

## Klimato 
En la komunumo jare falas averaĝe 350,0&nbsp;mm/m² de precipitaĵo. La averaĝa jara temperaturo estas .

## Sociogeografio 
En la jaro 2000 en la komunumo vivis 10953 personoj, pli aĝaj ol 5 jaroj. El tiuj 1 personoj sciis paroli indiĝenan lingvon. Tio signifas ke 0,01 % de la loĝantaro en la koncerna jaro sciis paroli indiĝenan lingvon.

7634 de la loĝantoj de General Simón Bolívar en la jaro 1995 aĝis pli ol 15 jaroj. El tiuj 673 estis analfabetoj, do ne sciis legi kaj skribi. Tio signifas ke 8,82 % de la tuta loĝantaro (pli aĝa ol 15) ne sciis legi kaj skribi. Ĉe la virinoj estis 8,8 % (325 el 3692), kiuj ne sciis legi kaj skribi kaj ĉe la viroj 8,83 % (348 el 3942).

El la loĝantoj (pli aĝaj ol 5 jaroj en la jaro 1995), 9505 personoj apartenis al la katolika religio kaj 254 personoj al la protestantisma religio. 189 personoj apartenis al aliaj religioj kaj 933 personoj statistike apartenis al neniu religio.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
* General Simón Bolívar  en *Enciclopedia de los Municipios de México* ()

Kategorio:Komunumoj de Durango
Nogales (Sonora)

300px|maldekstra|eta|Nogales, limurbo inter Usono kaj Meksiko (dekstre)**Nogales** estas unu el la 72 komunumoj de la meksika subŝtato Sonora, kiu estas la dua plej granda subŝtato de Meksiko kaj situas en la plej norda parto, kiu limas al Usono. La ĉefurbo de la komunumo estas landlima urbo Heroica Nogales. Ĉe la alia parto de la landlimo estas urbo kun la sama nomo en la federacia ŝtato Arizono. La kodnumero de la komunumo laŭ la INEGI, do laŭ la nacia geografia instituto estas 26043.

## Geografio 
La komunumo havis en 2010 (lasta popolnombrado de la INEGI) 220292 loĝantojn. El tiuj estis 111295 viroj kaj 108997 virinoj. La komunumo havas surfacon de 1654,8&nbsp;km². La meza alteco (de la ĉefurbo) estas 1200 metroj super la marnivelo.

## Tempozono 
Kiel la tuta subŝtato Sonora ankaŭ Nogales apartenas al la tempozono de la montoj (Tiempo de la Montaña). Ĝi egalas al UTC -7. Interese estas ke oni ne ŝanĝas la tempon en la somero, do ne estas la somera tempo kiel en aliaj partoj de Meksiko.

## Klimato 
En la komunumo jare falas averaĝe 461&nbsp;mm/m² de precipitaĵo. La averaĝa jara temperaturo estas .

## Sociogeografio 
En la jaro 2000 (laŭ INEGI) en la komunumo vivis 105329 personoj pli aĝaj ol 15 jaroj. El tiuj 103036 scipovis legi kaj skribi kaj 2026 personoj estis analfabetoj. Do 1,92 % de la personoj pli aĝaj ol 15 en la komunumo estis analfabetoj.

En la jaro 2000 en la komunumo vivis 137480 personoj, pli aĝaj ol 5 jaroj. El tiuj 1,664 personoj sciis paroli indiĝenan lingvon. Tio signifas ke 1,21 % de la loĝantaro en la koncerna jaro sciis paroli indiĝenan lingvon.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Historio 
Ĉar multaj lokanoj el la regiono Ekstremaduro, Hispanio, elmigris al Hispanameriko dum la 16a kaj 17a jarcentoj, kelkaj lokoj tie nomiĝas same Nogales (Juglandarboj), kiaj ĉe Nogales (Arizono) kaj Nogales (Sonora).

Antaŭ la fondo de Nogales en la regiono nur ekzistis ranĉo, kiu konstruiĝis en la jaro 1841. En 1880 oni instalis limkontrolejo kaj limimpostejo en la sama loko kaj poste oni decidis ke proksime preteriru fervojo, kiun oni inaŭguris je la 25-a de oktobro 1882. Neniu el tiuj okazaĵoj kaŭzis kreskon de la loĝantaro. Nur post pliaj du jaroj iom post iom kreskis la loĝantaro kaj oni fondis la komunumon Nogales en loko kiun donacis la posedantoj de la ranĉo. Je la 13-a de julio 1889 Nogales akiris la titolon “vilaĝo.

Nogales fariĝis komunumo je la 11-a de julio 1884, kiam publikiĝis la leĝo n-ro 29, subskribita de la tiutempa regestro de Sonora Luis Emeterio Torres. La urbo Nogales oficiale fariĝis urbo je la 1-a de januaro 1920.

## Eksteraj ligiloj 
*Nogales en *Enciclopedia de los Municipios de México* ()

Kategorio:Komunumoj de Sonora
Klára Piroska B.

**B. PIROSKA Klára** [piroŝka] estas rumanuja hungara aktorino naskita en Oradea la 25-an de julio 1950. 

## Kariero
Piroska finis en Liceo Mihai Eminescu en sia naskiĝurbo, poste en 1975 en la Színművészeti Egyetem Szentgyörgyi István Tagozat de Târgu Mureş. Ŝi estas aktorino de la teatro Sepsiszentgyörgyi Tamási Áron Színház de Sfântu Gheorghe ekde 1975.

## Eksteraj ligiloj
*Retejohttp://www.tamasitheatre.ro/hu/16.html?szemely_id=3227 

Kategorio:Rumanujaj hungaraj aktoroj
Ministerio pri eksteraj aferoj

eta|La oficejo de la franca Ministro de eksteraj aferoj ĉe la Quai d'Orsay en Parizo
La **Ministerio pri Eksterlandaj Aferoj** estas registara ministerio (plenuma organo) respondeca pri formulado, efektivigo kaj klarigo de la ekstera politiko de la registaro, do pri diplomatiaj rilatoj kun ĉiuj aliaj ŝtatoj. Alivorte, la ministerio respondecas pri administrado de la internaciaj rilatoj de la lando.

La mallongigo **MEA** ofte estas uzata por indiki la ministerion.

Ĝin kutime estras ministro pri eksterlandaj aferoj, kiu estas foje konsiderata la plej grava ministro en la registaro post la ĉefministro (aŭ prezidanto en prezidenta respubliko), tiel kaj la postenon kutime estas donata al la vicĉefo de la registaro. 

La celo de la ministerio estas reprezenti la landon antaŭ eksterlandaj registaroj kaj internaciaj organizaĵoj, klarigi la politikon de la registaro pri diversaj aferoj, kaj komuniki ĝiajn poziciojn tra la mondo.

La ministerio laboras por protekti la rajtojn de la civitanoj de la lando loĝantaj eksterlande, per konsula departemento.  La ministerio plenumas siajn diversajn taskojn per la ĉefa oficejo en la ĉefurbo kaj kun la helpo de la reprezentantaroj de la lando eksterlande (ĝiaj ambasadejoj kaj konsulejoj). La eksterlandaj reprezentantoj de la lando eksterlande estas dungitoj de la Ministerio pri Eksterlandaj Aferoj.

La ministerio ankaŭ laboras por antaŭenigi ekonomiajn, kulturajn kaj sciencajn ligojn kaj antaŭenigas kunlaboron kun evolulandoj.

En la 19-a kaj frua 20-a jarcento, estis ofte por ĉefministroj preni la rolon al si mem kaj, pro sia posteno, respondecis pri kaj la interna kaj ekstera administrado de la lando. Kvankam tio ne estas la situacio nuntempe, ĝi ankoraŭ okazas en nove sendependaj aŭ evolulandoj.

En kelkaj landoj de Ameriko la kancelario estas la Ministerio pri eksteraj aferoj kaj ties titolo estas nomata "kanciliero".

## Referencoj 
## Vidu ankaŭ 
* Usona departemento de ŝtato
* Brita Oficejo pri Eksterlandaj Aferoj
* Ministerio pri eksteraj aferoj (Francio)
* Israela Ministerio de Eksteraj Aferoj

## Eksteraj ligiloj 
* eDiplomat.com: Eksteraferaj Ministerioj

Kategorio:Diplomatio
eksteraj aferoj
*
*
Zsuzsanna Bicskei

**BICSKEI Zsuzsanna** [biĉkei] estas rumanuja hungara aktorino naskita en Sighişoara en 1951. 

## Kariero
Zsuzsanna Bicskei finis en Liceo Bolyai Farkas en sia naskiĝurbo, poste en 1976 en la Színművészeti Egyetem Szentgyörgyi István Tagozat kaj en Baletlernejo de Târgu Mureş. Ŝi estas aktorino de la teatro Sepsiszentgyörgyi Tamási Áron Színház de Sfântu Gheorghe ekde 1976.

## Eksteraj ligiloj
*Retejohttp://www.tamasitheatre.ro/hu/16.html?szemely_id=5545 

Kategorio:Rumanujaj hungaraj aktoroj
Vygaudas Ušackas

Vygaudas Ušackas (naskiĝis en 1964) estas politikisto kaj diplomato de Litovio. Li studis juron en la Universitato Vilno kaj en la universitatoj de Oslo (Norvegio) kaj Aarhus (Danio). Ekde la 22-a de julio 2009 ĝis la 21-a de januaro 2010 li estis ministro pri eksteraj rilatoj en la registaro de Litovio, do gvidis la ministerion nacilingve nomata *Lietuvos Respublikos užsienio reikalų ministerija*. Li devis demisii ĉar la ŝtata prezidentino Dalia Grybauskaitė, eksa kolegino de li en la ŝtata ministerio pri eksteraj rilatoj, deklaris sian malfidon pri li.  Posteulo estas la politikisto Audronius Ažubalis.

## Notoj 
## Eksteraj ligiloj 
* biografio en la retejo de la litova ambasadejo en Londono
* biografieto en la ministerio pri eksteraj rilatoj (litove kaj angle)
* pliaj informoj

Kategorio:Litovaj politikistoj
Kategorio:Ministroj pri eksteraj rilatoj de Litovio
Kategorio:Litovaj ambasadoroj
Dimas

**Dimas** aŭ **Sankta Dimas**, ankaŭ konata kiel la **Bona Ŝtelisto**, estas la nomo en la apokrifaj evangelioj de unu el la ŝtelistoj kiu laŭ la Evangelio laŭ Sankta Luko estis krucumita je la dekstro de Jesuo Kristo. Li pentis pro siaj pekoj kaj petis al Jesuo ne forgesi lin kiam li regos en la paradizo.

150ra|eta|maldekstra|Tristanga kruco (la malsupra stango reprezentas la Bonan Ŝteliston)
[eta|300ra|[Antonello da Messina, *Krucumado* 1475]]
Kvankam li neniam estis sanktigita de la katolika, ortodoksa aŭ monofizitaj eklezioj, oni konsideras lin kiel la solan personon, kiu estis rekte agnoskata kiel sanktulo fare de Jesuo mem. "*Kaj li (Jesuo) diris al li (la ŝtelisto): Vere mi diras al vi: Hodiaŭ vi estos kun mi en Paradizo*".

Laŭ la tradicio kaj la Evangelio laŭ Nikodemo (apokrifa evangelio), la Bona Ŝtelisto estis krucumita dekstre de Jesuo kaj la Malbona Ŝtelisto, nomata Gestas, maldekstre. Pro tiu motivo, ofte la bildoj pri la krucumado montras la kapon de Jesuo klinata dekstraflanke.

En la Araba Evangelio de la Infanaĝo la nomo estis "Tito"
:23-a "Kaj la Sinjoro-Jesuo respondis, kaj diris al lia patrino: Tridek jarojn tial, O mia patrino, la Judoj krucumos min ĉe Jerusalemo, kaj tiuj du rabistoj estos krucumitaj kun mi. Tito sur mia dekstra flanko, kaj Dumacho sur mia maldekstra flanko, kaj poste tiu tago Tito devas iri antaŭ mi en paradizon"

En la Rusa Ortodoksa Eklezio, la krucoj kaj la krucifiksoj estas reprezentataj per tri horizontalaj stangoj, la plej alta estas la *titulus crucis* (la enskribo kiun Poncio Pilato ordonis meti sur la kapon de Kristo en la lingvoj latina, greka kaj hebrea: "Jesuo el Nazareto, Reĝo de la judoj"), la dua plej longa reprezentas la stangon kie estis najlitaj la manoj de Jesuo, kaj la plej malalta, oblikva, reprezentas la Bonan Ŝteliston supren, kaj malsupren la Malbona Ŝtelisto.

Oni kultas lin la 25-an de marto.

## Eksteraj ligiloj 
* Ikonaro de Sankta Dimas
* Evangelio laŭ Nikodemo

## Notoj kaj referencoj 
Kategorio:Homoj de la Nova Testamento
Kategorio:Bibliaj sanktuloj
Kategorio:Kristanaj sanktuloj